Dalatias licha

Dalatias licha é unha especie de tiburón selaquimorfo da orde dos escualiformes (Squaliformes) e familia dos dalatíidos (Dalatiidae), única do xénero Dalatias.

 Taxonomía 
A especie foi orixinalmente descrita como Squalus licha polo naturalista francés Pierre Joseph Bonnaterre en 1788, no seu Tabeau encyclopédique et méthodique des trois regnes de la naturaleza. Despois foi colocada no seu propio xénero, Dalatias, que viña do sinónimo de Constantine Samuel Rafinesque 1810 Dalatias sparophagus para S. licha. Porén, algunhas autoridades argumentaron que D. sparophagus é un nomen dubium, e prefiriron utilizar o seguinte nome de xénero dispoñíbel, Scymnorhinus.Compagno, L. J. V. (1984): Sharks of the World: An Annotated and Illustrated Catalogue of Shark Species Known to Date. Roma: FAO, pp. 63–64.

O nome do xénero Dalatias deriva do grego δαλός dalós, "facho".Froese, Rainer, e Daniel Pauly, eds. (2009): Dalatias licha en FishBase. Versión xuño de 2009. O nome específico licha vén do francés la liche, antigo nome deste tiburón.Bonnaterre, P. J. (1788): Tableau encyclopédique et méthodique des trois regnes de la nature. Chez Panckoucke, p. 12.

 Filoxenia e evolución 
Estudos cladísticos comprobaron que os parentes máis achegados de Dalatias licha son os tiburóns d xénero Isistius, cos que comparten varias particularidades da dentición, do esqueleto e a musculatura.Adnet, S. e Cappetta, H. (2001): "A palaeontological and phylogenetical analysis of squaliform sharks (Chondrichthyes: Squaliformes) based on dental characters" Lethaia 34 (3): 234–248.Shirai, S. (1966): "Phylogenetic Interrelationships of Neoselachians (Chondrichthyes: Euselachii) en Stiassny, M. L. J.; Parenti, L. R. e Johnson, G. D. (eds.) Interrelationships of Fishes. Academic Press. ISBN 0-12-670950-5, pp. 9–34.

Pénsase que Dalatias e Isistius diverxeron evolutivamente pouco despois dos tempos da transición entre o cretáceo e o Terciario (hai 65,5 millóns de anos), como parte dunha radiación adaptativa de escualos nas profundidades do mar en hábitats relativamente superficiais.

Os restos fósiles máis antigos (dentes) que pertencen inequivocamente ao Dalatias licha datan do eoceno medio (entre 43,0-37,0 Ma), e foron achados en Nova Zelandia.

 Descrición 

 Corpo alongado e algo groso, que pode chegar a alcanzar os 182 cm de lonxitude total.
 Fociño curto e arredondado.
 Sen espiñas predorsais.
 Sen aleta anal nin membrana nictitante.
 Con cinco pares de fendeduras branquiais.
 Coloració apardazada.

 Bioloxía 
miniatura|240px|Cabeza de Dalatias licha, mostrando os grandes ollos, o fociño curto e os labios.
miniatura|240px|Mandíbulas de Dalatias licha.

 Distribución e hábitat 
Dalatias licha distribúese case en todas as augas en temperadas e tropicais do globo, pero con poboacións moi distantes entre si, co que hai poucas probabilidades de ointercambio xenético entre elas.Fowler, S. L.; Cavanagh, R. D.; Camhi, M.; Burgess, G. H.; Cailliet, G. M.; Fordham, S. V.; Simpfendorfer, C. A. e Musick, J. A. (2005): Sharks, Rays and Chimaeras: The Status of the Chondrichthyan Fishes. International Union for Conservation of Nature and Natural Resources. ISBN 2-8317-0700-5, pp. 230–231. Non se rexistrou a súa presenza no Pacífico oriental nin no norte do océano Índico. No Atlántico norte, encóntrase no banco Georges (ao leste do estado de Massachusetts, Estados Unidos) e no norte do golfo de México, no mar do Norte, en particular ao redor das illas Británicas, no oeste e centro do Mediterráneo, en Madeira e os Azores, así como no norte do golfo de Guinea. No océano Índico encóntrase en Suráfrica e Mozambique. No Pacífico, no Xapón, Xava, Australia e Nova Zelandia e nas illas Hawai. Hai un só rexistro desta especie no Atlántico sur, fronte ás costas do Brasil.Blasdale, T., F. Serena, C. Mancusi, J. Guallart e N. Ungaro (2006): Dalatias licha na Lista vermella da IUCNSoto, J. M. R. e Mincarone, M. M. (2001): "First record of kitefin shark, Dalatias licha (Bonnaterre, 1788) (Chondrichthyes, Dalatiidae), in the south Atlantic" Mare Magnun 1 (1): 23-26.

Especie de augas profundas, é común a unha profundidade de 600 m, pero capturáronse exemplares desde a superficie até unha profundidade de 1880 m.Bester, C. e Burgess, G. Biological Profiles: Kitefin Shark . Florida Museum of Natural History Ichthyology Department.

Nos Azores este tiburón segrégase por sexos, sendo as femias máis comúns a profundidades duns 1.650 m e os machos en torno aos 412–418 m.<ref name="kiraly et al">Kiraly, S. J., J. A. Moore e P. H. Jasinski (2003): "Deepwater and Other Sharks of the U.S." Atlantic Ocean Exclusive Economic Zone. Marine Fisheries Review65 (4): 1–63.</ref>

Habita nas zonas exterior e superior do noiro continental, e tamén ao redor das illas oceánicas e montes submarinos. É o único membro da súa familia que adopita encontrarse cerca do fondo do mar, aínda que en ocasións capturouse a menos profundidade.Carrier, J. C.; Musick, J. A. e Heithaus, M. R. (2004): Biology of Sharks and Their Relatives. CRC Press. ISBN 0-8493-1514-X, p. 58.

 Alimentación 
No seu tracto dixestivo se encontraron peixes óseos pertencentes ás families dos cauliodóntidos, estómidos, arxentínidos, paralepídidos, cloroftálmidos, mictófidos, gonostomátidos, macrúridos, gádidos, merluccíidos, apogónidos, escorpénidos e escómbridos; peixes cartilaxinosos como raias, mixíns, e outros; invertebrados como luras, polbos, anfípodos, isópodos, lagostas, gambas e vermes poliquetos.

 Reprodución 
É ovovivíparo aplacentario. As femeias paren de 10 a 16 crías que miden uns 30 cm de lonxitude ao naceren.

Os machos maduran sexualmente cando alcanzan entre 77 e 121 cm, e as femeias cando miden de 117 a 159 cm.

 En Galicia 
Rodríguez Villanueva et al. citan a especie Dalatias licha como presente, ocasionalmente, nas augas galegas.Rodrñíguez Villanyheva et al. (1992).

 Notas 

 Véxase tamén 

 Bibliografía 
 Compagno, Leonard; Marc Dando & Sarah Fowler (2005): Sharks of the World. New Jersey: Princeton University Press. ISBN 0-691-12072-2. 
 Nelson, Joseph S. (2006): Fishes of the World. John Wiley & Sons. ISBN 0-471-25031-7.
 Rodríguez Villanueva, X. L. e Xavier Vázquez (1992): Peixes do mar de Galicia. (I) Lampreas raias e tiburóns''. Vigo: Edicións Xerais de Galicia. ISBN 84-7507-654-8.

 Outros artigos 
 Tiburóns
 Escualiformes

Categoría:Escualiformes
Categoría:Peixes de Galicia
Categoría:Animais descritos en 1788